Легално ли е да се иска копие от нотариален акт на друго жилище с цел удостоверяване, че продаваното НАСЛЕДЕНО от единия съпруг жилище не е семейно?  

Искането е от банката, от която купувача исkа отпускане на кредит за закупуване на същото това жилище.




продаване на наследство
=======================

 

Здравейте, Елена!


Няма пречка банката или нотариуса при изповядване на сделката да поискат този документ.


Причината за това е, че въпреки че наследеното от единия съпруг по време на брака не става съпружеска имуществена общност, законът предвижда една хипотеза, в която за продажба на наследен недвижим имот се иска и съгласието на другия съпруг. Това е хипотезата, в която този имот се явява “семейно жилище” на двамата съпрузи – единственият, който те притежават.  

Това е причината да бъде изискан този нотариален акт – с него се доказва, че жилището, което се продава не е семейното жилище. 


Повече информация може да намерите на следния линк: <https://pravatami.bg/29511>


Надежда Георгиева  

юрист | Advokatami.bg  

0888 047 188


